पुराने शिक्षकों के ट्रांसफर के बाद होगी नए शिक्षकों की पोस्टिंग
जिलेके प्राथमिक और मध्य विद्यालयों को नए शिक्षकों के लिए अभी थोड़ा इंतजार करना पड़ सकता है। दरअसल जिला शिक्षा विभाग की ओर से स्पष्ट कर दिया गया है कि नए शिक्षकों का पोस्टिंग से पहले पुराने शिक्षकों का स्थानांतरण किया जाएगा। इसके लिए स्थानांतरण की इच्छा रखने वाले शिक्षकों से अगस्त माह में ही आवेदन की मांग की गई थी। जिसमें कुल 287 शिक्षकों ने आवेदन किया था। संबंधित शिक्षकों से पांच विकल्प भी मांगा गया था। मतलब साफ है कि पुराने शिक्षकों के स्थानांतरण के बाद धनबाद और झरिया प्रखंड में एक भी सीट रिक्त रहना मुश्किल दिख रहा है। ऐसे में स्पष्ट है कि पुराने शिक्षकों को शेष प्रखंड के ग्रामीण क्षेत्र के स्कूलों में जाना पड़ सकता है। वैसे जिला शिक्षा विभाग की ओर से स्थानांतरण के लिए आवेदन करने वाले वैसे शिक्षकों को एक बार फिर से विकल्प बदलने का मौका देने की तैयारी में है, जिनका विकल्प वाले विद्यालय में सीट खाली नहीं है। जिला शिक्षा विभाग की ओर से जल्द ही उपायुक्त की अध्यक्षता में स्थापना समिति की बैठक आयोजित कर अंतिम निर्णय लिया जाएगा।
जिला शिक्षा विभाग के पास वर्तमान में 5378 शिक्षक उपलब्ध
जिलाशिक्षा विभाग के पास वर्तमान में कुल 5378 शिक्षक उपलब्ध है। इनमें 2600 पुराने शिक्षक, 981 नए शिक्षक और 1797 पारा शिक्षक शामिल है। जिला शिक्षा विभाग के अनुसार प्रत्येक दिन करीब 2.5 लाख बच्चे एमडीएम खाते है। यानी प्रत्येक दिन विद्यालय आने वाले छात्र-छात्राओं के अनुपात में 46 बच्चों पर एक शिक्षक की है। जिला शिक्षा विभाग की ओर से 30 नवंबर 2015 तक प्राप्त आकड़ों के अनुसार छात्र और शिक्षकों का अनुपात तैयार किया जा रहा है।
पुराने शिक्षकों का स्थानांतरण और नए शिक्षकों की पोस्टिंग के लिए जिला शिक्षा विभाग की ओर से होम वर्क शुरू कर दिया गया है। जिला शिक्षा विभाग के अनुसार प्रत्येक विद्यालयों में आरटीई की ओर से तय मापदंड के अनुसार प्रत्येक 30 से 35 छात्रों पर एक शिक्षक देने की तैयारी है। इनमें रेगुलर और पारा दोनों शिक्षक शामिल किए जाएंगे। जिला शिक्षा विभाग के अनुसार विद्यालयों में न्यूनतम स्वीकृत बल और अधिकतम आरटीई की ओर से तय मापदंड के अनुसार शिक्षक पदस्थापित किए जाएंगे।
^ विद्यालयों में शिक्षकों का यूनिट एडजस्टमेंट , स्थानांतरण और नवनियुक्त शिक्षकों का पदस्थापन के लिए जल्द ही स्थापना समिति की बैठक बुलाई जाएगी। स्थापना की बैठक के लिए जल्द ही उपायुक्त से समय की मांग की जाएगी। बैठक में इन विषयों पर जल्द ही अंतिम निर्णय लिया जाएगा।\\\'\\\' बांकेबिहारी सिंह, डीएसईधनबाद
hin_Deva hin_Deva bho_Deva hin_Deva hin_Deva hin_Deva